
Ministru kabineta sēdes protokollēmums

Noteikumu projekts "Kārtība, kādā Eiropas Savienības fondu 2021.-2027. gada plānošanas periodā nodrošina ieguldījumu uzraudzību un izvērtēšanu, kā arī izstrādā un uztur Kohēzijas politikas fondu vadības informācijas sistēmu"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ministrijām, izstrādājot Ministru kabineta noteikumu projektus par specifisko atbalsta mērķu īstenošanu, izvērtēt un, ja attiecināms, nodrošināt tiesisko ietvaru, kā arī tehnisko mehānismu, kādā finansējuma saņēmējs var pārbaudīt mērķa grupas dalībnieka atbilstību dalībai projektā, jo īpaši attiecībā uz fizisko personu datiem, kas reģistrēti valsts informācijas sistēmās un kuri projekta īstenošanas laikā valsts informācijas sistēmās var tikt aktualizēti.
· 4. Centrālajai finanšu un līgumu aģentūrai turpināt darbu pie Kohēzijas politikas fondu vadības informācijas sistēmas tehniskās sasaistes pilnveides, iespēju robežās nodrošinot  tehnisko risinājumu iestrādi automātiskai datu saņemšanai no citām valsts informācijas sistēmām, ar kurām šobrīd nav nodrošināta sasaiste.

